b"\n_START_ARTICLE_\nHornsikade\n_START_SECTION_\nUtseende\n_START_PARAGRAPH_\nHornsikade er mellom 7-10\xc2\xa0mm lang. Brystpartiet (thorax) er n\xc3\xa6r helt svart p\xc3\xa5 farge og besatt med korte gylne h\xc3\xa5r. Ryggskjoldet er god kamuflasje, og n\xc3\xa5r hornsikaden sitter p\xc3\xa5 en grein, kan den v\xc3\xa6re vanskelig \xc3\xa5 oppdage. Fordi beina er korte, slik at kroppen kommer tett inntil planten den sitter p\xc3\xa5. Derfor kan den ligne p\xc3\xa5 en liten utvekst p\xc3\xa5 planten. Hos noen arter (ikke norske) ligner ryggskjoldet en torn, som kan v\xc3\xa6re b\xc3\xa5de lang og spiss, og dette er nok en god kamufasje. _NEWLINE_Beina virker korte i forhold til resten av kroppen, og mangler i\xc3\xb8ynefallende s\xc3\xa6rtrekk, som spesielle b\xc3\xb8rster, sporer eller torner. Alle bein har tre fotledd hver (tarsi). De er brunlige, utenom l\xc3\xa5rene ('coxa) som er m\xc3\xb8rke. _NEWLINE_Vingene holdes taklagt bakover kroppen i hvile og er gjennomskinnelige. De fremste, brunlig r\xc3\xb8kfarget med tydelig ribbenett, de bakre vinger er uten farge. _NEWLINE_Fasett\xc3\xb8ynene er store, sjokoladebrune (p\xc3\xa5 t\xc3\xb8rt materiale) Fasett\xc3\xb8ynene, og det er to sm\xc3\xa5 punkt\xc3\xb8yne (ocelli) midt i pannen, mellom fasett\xc3\xb8ynene. _NEWLINE_Munndelene er formet som en sugesnabel (rostrum) og den ligger bakover b\xc3\xb8yd, mellom fremste l\xc3\xa5r, n\xc3\xa5r den ikke er i bruk.\n_START_SECTION_\nLevevis\n_START_PARAGRAPH_\nHornsikaden lever p\xc3\xa5 litt lune og soleksponerte steder, der det er l\xc3\xb8vskog, med noen \xc3\xa5pne partier. Den suger plantesaft av tistler, timotei, tornebusker, selje, poppel, hassel og osp. Bj\xc3\xb8rk er heller ikke uvanlig._NEWLINE_Munnen er stikkende og sugende og brukes til \xc3\xa5 stikke inn i planter og bladnerver av tr\xc3\xa6r, for \xc3\xa5 suge plantesaft.  _NEWLINE_I likhet med noen andre plantesugere, utsondrer hornsikadenymfene honningdugg, som er godsaker for maur. Maur og hornsikader lever i symbiose, et avhengighetsforhold til hverandre. Hornsikaden f\xc3\xa5r beskyttelse, mauren f\xc3\xa5r honningdugg._NEWLINE_Eggene legges p\xc3\xa5 plantevev. Nymfene mangler ryggskjold, men kan ha pigger eller lignende. De har fem hudskift f\xc3\xb8r de er utvokste og kj\xc3\xb8nnsmodne (imago). I Norge ser det ut til at nymfene overvintrer kanskje et par ganger f\xc3\xb8r de er utvokst. Hornsikaden har ufullstendig forvandling."